除咗天使，阿拉重創造咗精靈，精靈係用火做，其中有一個精靈叫易卜劣斯，阿拉伯話iblis，解壞人，佢又叫做惡魔，原本喺阿拉伯神話入面一種叫鎮尼嘅精靈，係咁多種精靈之中最倔強，喺阿拉創造人祖亞丹之後，要天使向亞丹下跪，而易卜劣斯係唯一唔肯跪，結果俾阿拉咀咒，之後佢就成日引誘人犯罪。